
ΠΑΝΕΠΙΣΤΗΜΙΟ ΠΕΙΡΑΙΩΣ

ΣΧΟΛΗ ΧΡΗΜΑΤΟΟΙΚΟΝΟΜΙΚΗΣ ΚΑΙ ΣΤΑΤΙΣΤΙΚΗΣ

ΤΜΗΜΑ ΧΡΗΜΑΤΟΟΙΚΟΝΟΜΙΚΗΣ ΚΑΙ ΤΡΑΠΕΖΙΚΗΣ ΔΙΟΙΚΗΤΙΚΗΣ
Πειραιάς, 2 Ιουνίου 2026
ΑΝΑΚΟΙΝΩΣΗ

Θέμα: Κατατάξεις Πτυχιούχων για το Ακαδημαϊκό Έτος 2026-2027 – Ύλη και Εξεταζόμενα μαθήματα
Ανακοινώνεται ότι το Τμήμα Χρηματοοικονομικής και Τραπεζικής Διοικητικής, θα δεχθεί αιτήσεις για συμμετοχή στις κατατακτήριες εξετάσεις από τις ακόλουθες κατηγορίες:
α) Πτυχιούχοι Α.Ε.Ι., Ανώτατων Εκκλησιαστικών Ακαδημιών, Τεχνολογικών Εκπαιδευτικών Ιδρυμάτων (Τ.Ε.Ι.) και της Ανώτατης Σχολής Παιδαγωγικής και Τεχνολογικής Εκπαίδευσης (ΑΣ.ΠΑΙ.Τ.Ε.),

β) πτυχιούχοι ιδρυμάτων της αλλοδαπής, που είναι ενταγμένα στο Εθνικό Μητρώο Αναγνωρισμένων Ιδρυμάτων Ανώτατης Εκπαίδευσης της αλλοδαπής του Διεπιστημονικού Οργανισμού Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) του άρθρου 304,

γ) πτυχιούχοι παραρτημάτων Νομικών Προσώπων Πανεπιστημιακής Εκπαίδευσης (Ν.Π.Π.Ε.),

δ) κάτοχοι πτυχίων ανώτερων σχολών υπερδιετούς και διετούς κύκλου σπουδών αρμοδιότητας του Υπουργείου Παιδείας, Θρησκευμάτων και Αθλητισμού και άλλων Υπουργείων,

ε) κάτοχοι πιστοποιητικού της παρ. 1 του άρθρου 76 του Ν.4957/2022 όπως έχει τροποποιηθεί και ισχύει, σύμφωνα με το οποίο πιστοποιείται η κατοχή τουλάχιστον εκατό είκοσι (120) πιστωτικών μονάδων (ECTS), κατόπιν έγκρισης της Συνέλευσης του Τμήματος ή της Μονοτμηματικής Σχολής του Α.Ε.Ι.

Κατά την 13η  συνεδρίαση της Συγκλήτου στις 26-05-2026  σύμφωνα με την από 28-04-2026 απόφαση Συνέλευσης του Τμήματος, οι κατατάξεις των πτυχιούχων του ακαδημαϊκού έτους 2026-2027 θα γίνουν με εξετάσεις στα κάτωθι τρία (3) μαθήματα:
1. Μικροοικονομική Ι

2. Στατιστική Ι

3. Μαθηματικά Ι 
Το ποσοστό των κατατάξεων, ορίζεται ετησίως σε ποσοστό 15% επί του αριθμού των εισακτέων στο Τμήμα.

Οι πτυχιούχοι όλων των κατηγοριών κατατάσσονται στο Α’  εξάμηνο σπουδών με χρέωση των μαθημάτων του προγράμματος σπουδών 2026-2027 και αναγνώριση των τριών (3) μαθημάτων  που εξετάστηκαν επιτυχώς για την κατάταξή τους.

Προθεσμία υποβολής αιτήσεων: 1 έως 15 Νοεμβρίου 2026.
Η αίτηση και τα δικαιολογητικά για τις κατατακτήριες εξετάσεις θα υποβληθούν στη Γραμματεία του Τμήματος ή ηλεκτρονικά στο xrh-secr@unipi.gr   
Δικαιολογητικά:

1. Αίτηση 
2. Φωτοτυπία Αστυνομικής Ταυτότητας ή Διαβατηρίου
3. Αντίγραφο πτυχίου ή πιστοποιητικό περάτωσης σπουδών. Προκειμένου για πτυχιούχους εξωτερικού, υποβάλλονται επικυρωμένα αντίγραφα ξενόγλωσσων τίτλων σπουδών συνοδευόμενα από  επίσημη μετάφραση, προκειμένου να διαπιστωθεί ότι το ίδρυμα προέλευσης ανήκει στο Εθνικό Μητρώο αναγνωρισμένων Ιδρυμάτων της αλλοδαπής, καθώς και το Εθνικό Μητρώο Τύπων Τίτλων Σπουδών  του Δ.Ο.Α.Τ.Α.Π.

Χρόνος διεξαγωγής γραπτών εξετάσεων: 1 έως 20 Δεκεμβρίου 2026.

Για το πρόγραμμα εξετάσεων των μαθημάτων (ημέρες – ώρες ) θα ενημερωθούν οι ενδιαφερόμενοι με νέα ανακοίνωση.

ΥΛΗ ΕΞΕΤΑΖΟΜΕΝΩΝ ΜΑΘΗΜΑΤΩΝ
ΜΙΚΡΟΟΙΚΟΝΟΜΙΚΗ Ι
Το μάθημα Οικονομική Ι, κατ’ αρχήν εισάγει τους φοιτητές στην αντίληψη του οικονομολόγου για τον κόσμο. Εξετάζει με ποιο τρόπο οι οικονομολόγοι προσεγγίζουν τη μελέτη τους. Διερευνάται ο ρόλος των υποθέσεων στην ανάπτυξη μιας θεωρίας και εισάγει την έννοια του οικονομικού υποδείγματος. Εξηγεί γιατί διενεργείται εμπόριο μεταξύ των ανθρώπων μιας χώρας αλλά και μεταξύ χωρών, χρησιμοποιώντας τη θεωρία του συγκριτικού πλεονεκτήματος. Εισάγονται τα βασικά εργαλεία της ζήτησης και προσφοράς, αναπτύσσεται η έννοια της ισορροπίας της αγοράς και εισάγεται η έννοια της ελαστικότητας. Χρησιμοποιούνται τα εργαλεία της ζήτησης, της προσφοράς και της ελαστικότητας για να εξεταστούν το αποτέλεσμα των κρατικών παρεμβάσεων στη λειτουργία των αγορών εξετάζοντας: τον έλεγχο των ενοικίων, το νόμο για τα κατώτατα ημερομίσθια και μισθούς, και την επιβολή φόρων καθώς και περιπτώσεις αποτυχίας των αγορών (εξωτερικότητες). Επίσης, παρουσιάζεται η Θεωρία Επιλογών Καταναλωτού και αναλύεται η λήψη αποφάσεων των καταναλωτών με τη χρησιμοποίηση εισοδηματικών περιορισμών και των καμπυλών αδιαφορίας και θεμελιώνεται και θεωρητικά η καμπύλη ζήτησης. Στη συνέχεια εξετάζεται η συμπεριφορά των επιχειρήσεων. Εξετάζεται το κόστος παραγωγής και θεμελιώνονται οι καμπύλες κόστους. Εξετάζεται η συμπεριφορά: i) της τέλειας ανταγωνιστικής επιχείρησης και προσδιορίζεται η καμπύλη προσφοράς, ii) του μονοπωλίου, iii) της ολιγοπωλιακής επιχείρησης και iv) της μονοπωλιακής ανταγωνιστικής επιχείρησης.  Τέλος, εξετάζονται οι αγορές των συντελεστών παραγωγής και θεμελιώνεται η σχέση μεταξύ τιμών των συντελεστών παραγωγής και της οριακής παραγωγικότητας.    

Εγχειρίδια:

Gregory Ν. Mankiw & Mark P. Taylor,  Οικονομική, 5η Έκδοση, Εκδόσεις Τζιόλα, Θεσσαλονίκη 2021. 

Ενδεικτική Θεματολογία
1.       Τι είναι η Οικονομική Θεωρία
          Mankiw-Taylor Κεφάλαιο 1

2.      Σκεφτόμενοι ως Οικονομολόγοι

     Mankiw-Taylor Κεφάλαιο 2

3.
Οι Δυνάμεις της Αγοράς: Προσφορά και Ζήτηση (Περιλαμβανομένης της Ελαστικότητας)

     Mankiw-Taylor Κεφάλαιο 3
4.      Καταναλωτές, Παραγωγοί και η Αποτελεσματικότητα των 

   Αγορών

   Mankiw-Taylor Κεφάλαιο 6
5.      Προσφορά, Ζήτηση και Κρατικές Πολιτικές
Mankiw-Taylor Κεφάλαιο 7
6.       Υπόβαθρο Προσφοράς: Οι Επιχειρήσεις σε Ανταγωνιστικές Αγορές

Mankiw-Taylor Κεφάλαιο 5
7.         Δομές Αγοράς Ι: Μονοπώλιο

 Mankiw-Taylor Κεφάλαιο 11

8.         Δομές Αγοράς ΙΙ: Μονοπωλιακός Ανταγωνισμός

 Mankiw Κεφάλαιο 12
9.         Δομές Αγοράς ΙΙΙ: Ολιγοπώλιο

 Mankiw Κεφάλαιο 13
10.         Τα Οικονομικά των Αγορών Συντελεστών
 Mankiw-Taylor Κεφάλαιο 15
ΣΤΑΤΙΣΤΙΚΗ Ι

Στο μάθημα αναλύονται τα πιο κάτω θέματα(
ΕΝΟΤΗΤΑ 1
Α) Στατιστικός πληθυσμός, Έννοια στατιστικής μεταβλητής. Διακρίσεις στατιστικής μεταβλητής.

Β) Εμπειρικές κατανομές συχνοτήτων μιας μεταβλητής

Γ) Παράμετροι μονομεταβλητών πληθυσμών.  Παράμετροι κεντρικής τάσης, παράμετροι κεντρικής θέσης, παράμετροι διασποράς, παράμετροι ασυμμετρίας και κύρτωση

ΕΝΟΤΗΤΑ 2
Α) Στοιχεία θεωρίας συνόλων

Β) Τυχαίο Πείραμα,  Χώρος Αποτελεσμάτων,  Ενδεχόμενα, Άλγεβρα ενδεχομένων, Χώρος Ενδεχομένων.

 Γ) Πιθανότητα, Αξιωματική θεμελίωση της πιθανότητας, ιδιότητες πιθανότητας. Δεσμευμένη πιθανότητα, ιδιότητες, θεώρημα ολικής πιθανότητας, θεώρημα (κανόνας) του Bayes.

Δ) Χώρος  Πιθανότητας, Χώρος Δοκιμών. Ταυτονομία και Ανεξαρτησία Δοκιμών, Απλός Χώρος Δοκιμών. Στατιστικός Χώρος.

Ε) Μετάβαση από το  Χώρο Αποτελεσμάτων στους πραγματικούς αριθμούς. Η έννοια της τυχαίας μεταβλητής.

Ζ) Διακριτές τυχαίες μεταβλητές και συναρτήσεις πιθανότητας, αθροιστικές συναρτήσεις κατανομής πιθανότητας.

Η) Συνεχείς τυχαίες μεταβλητές και συναρτήσεις πυκνότητας πιθανότητας. Αθροιστικές συναρτήσεις κατανομής πιθανότητας.
ΕΝΟΤΗΤΑ 3

Α) Η έννοια του μοντέλου πιθανοτήτων. Παράμετροι του μοντέλου πιθανότητας και οικογένειες κατανομών. Παραδείγματα: Μοντέλο Bernoulli,  Κανονικό Μοντέλο, Εκθετικό Μοντέλο, Ομοιόμορφο Μοντέλο.

B) Ροπές τυχαίων μεταβλητών. Ροπές ως προς το αρχή και ροπές ως προς τον μέσο, ιδιότητες.

Γ) Η έννοια της από κοινού κατανομής τυχαίων μεταβλητών. Από κοινού συναρτήσεις πιθανότητας, από κοινού συναρτήσεις πυκνότητας πιθανότητας, από κοινού αθροιστικές συναρτήσεις κατανομής πιθανότητας, ιδιότητες.

Δ) Ροπές από κοινού κατανομών. Από κοινού (μικτές) ροπές περί την αρχή και από κοινού ροπές περί τον μέσο. Η έννοια της συνδιακύμανσης και οι ιδιότητες της.

Ε) Περιθώριες κατανομές, περιθώριες συναρτήσεις πιθανότητας, περιθώριες συναρτήσεις πυκνότητας πιθανότητας, περιθώριες αθροιστικές συναρτήσεις κατανομής πιθανότητας.

Ζ)  Δεσμευμένες κατανομές. Δεσμευμένες συναρτήσεις πιθανότητας, δεσμευμένες συναρτήσεις πυκνότητας πιθανότητας, δεσμευμένες αθροιστικές συναρτήσεις κατανομής πιθανότητας. Ροπές δεσμευμένων κατανομών, δεσμευμένες ροπές περί την αρχή, δεσμευμένες ροπές περί τον μέσο, συνάρτηση παλινδρόμησης και συνάρτησης σκέδασης. 

Η) Ανεξάρτητες τυχαίες μεταβλητές. Κριτήρια ανεξαρτησίας. Ανεξαρτησία έναντι Γραμμικής Ανεξαρτησίας. Συντελεστής συσχέτισης και οι ιδιότητες του. 

Θ) Ανεξαρτησία και ταυτονομία τυχαίων μεταβλητών. Η έννοια του Τυχαίου Δείγματος. Η έννοια του Στατιστικού Μοντέλου.

ΜΑΘΗΜΑΤΙΚΑ Ι

Η έννοια της συνάρτησης – Γραφική παράσταση συνάρτησης
Συναρτήσεις «1-1», «επί».
Αντιστρέψιμες συναρτήσεις.
Όρια συναρτήσεων και ιδιότητές τους.
Συνέχεια συναρτήσεων – Θεωρήματα συνεχών συναρτήσεων ορισμένων σε κλειστά και φραγμένα διαστήματα – οι έννοιες του supremum και infimum.
Η έννοια της παραγώγου. Κανόνες παραγώγισης. Κανόνας της αλυσίδας.
Βασικά θεωρήματα (μέσης τιμής – L’Hospital - … )
Η έννοια του ολοκληρώματος. Ορισμένα και αόριστα ολοκληρώματα.
Τα θεμελιώδη θεωρήματα του Απειροστικού Λογισμού.
Κανόνες ολοκλήρωσης.
Η μέθοδος ολοκλήρωσης κατά μέρη.
Η μέθοδος ολοκλήρωσης με αντικατάσταση μεταβλητής.
Ακολουθίες. Σύγκλιση ακολουθιών. Ακολουθίες Cauchy. Κριτήρια σύγκλισης Cauchy.
Σειρές. Σύγκλιση σειρών. Κριτήρια σύγκλισης.

Από τη Γραμματεία
� EMBED PBrush  ���

